Gangkhar Puensum

Gangkar Puensum (Dzongkha: གངས་དཀར་སྤུན་གསུམ་ Kangkar Punsum) merupakan sebuah gunung dengan ketinggian 7,570 meter serta tonjolan setinggi 2,995 meter dan merupakan gunung tertinggi di Bhutan serta gunung tertinggi yang masih belum ditawan di dunia.

Gunung ini terletak di sempadan Tibet, meskipun terdapat perdebatan tentang kedudukan sebenar gunung ini.Penghuraian terperinci berkenaan kedudukan dan ketinggian Gangkar Puensum dan Kula Kangri Selepas Bhutan membenarkan aktiviti pendakian pada 1983, terdapat empat ekspedisi yang berakhir dengan kegagalan mencapai puncak pada 1985 dan 1986.   Pada 1998, sebuah ekspedisi dari Tibet berjaya menawan puncak sampingan Gangkar Puensum.

 Sejarah 
Makna nama gunung ini ialah "Puncak Putih Tiga Beradik Suci".

Pengukuran ketinggian Gangkar Puensum pertama kali dijalankan pada 1922. Namun, sehingga kebelakangan ini, peta-peta kawasan ini tidak begitu tepat dengan kedudukan gunung tersebut dipetakan pada pelbagai tempat dengan anggapan ketinggian yang pelbagai. Oleh itu, kumpulan pertama yang mencuba ke puncak tidak dapat menemui gunung itu langsung.  

Sebuah buku ekspedisi British pada 1984 menetapkan ketinggian Gangkar Puensum pada 7,550 meter serta menyatakan bahawa gunung tersebut terletak sepenuhnya di Bhutan, di mana puncak berdekatan, Kula Kangri yang terletak 30 km di timur laut Gangkar Puensum terletak sepenuhnya di Tibet. Sehingga kini, kedudukan Gangkar Puensum masih dipetakan di Bhutan ataupun Tibet.

Sejak 1994, pendakian di gunung-gunung berketinggian 6,000 meter dan lebih di Bhutan diharamkan sebagai menghormati kepercayaan penduduk tempatan, dan pada 2003, pendakian gunung telah diharamkan sepenuhnya. Dengan itu, Gangkar Puensum boleh mempertahankan gelarannya sebagai gunung tertinggi di dunia yang belum didaki buat seketika.

Pada 1998, sebuah ekspedisi Jepun mendapat kelulusan daripada Persatuan Pendakian China, tetapi ditarik balik akibat masalah politik dengan Bhutan. Maka, kumpulan tersebut melakukan pendakian dari Tibet pada 1999 dan berjaya menawan puncak sampingan, Liankang Kangri dengan ketinggian 7,535 meter. Namun, laporan kumpulan tersebut memetakan puncak tersebut di Tibet dengan Gangkhar Puensum dipetakan atas garis sempadan Bhutan-Tibet, dan dihuraikan sebagai "puncak tertinggi Bhutan" dengan 7,570 meter. Catatan tersebut disokong melalui rujukan-rujukan Jepun dan China, tetapi masih belum disahkan pihak Bhutan.  

 Rujukan 

 Pautan luar 


Kategori:Gunung di Bhutan